﻿Deochiul antisemit Am început să scriu acest articol de mai multe ori De fiecare dată m-am întors din drum, simţind că nu e bine, că nu spun cum trebuie ce spun, că vorbele mele lasă să se înţeleagă în spatele lor lucruri interpretabile, care ar putea întoarce împotriva mea tot ce scrisesem Tot timpul m-am simţit supravegheat, chestionat şi pus în discuţie de o instanţă străină, ostilă şi bănuitoare O instanţă care îmi refuza buna-credinţă, care practica o hermeneutică a suspiciunii metodice Era o instanţă de care nu reuşeam să fac abstracţie şi care mă împiedica să fiu eu însumi, în mod spontan, direct, aşa cum sînt de fiecare dată cînd scriu ceva Descopeream, încercînd să scriu despre antisemitism, că eu, eul meu cel mai profund, cel care scrie lumea descriindu-se pe sine - nu mai era singur Mă regăseam nu doar dedublat în forul meu interior (ceea ce, probabil, este pînă la un punct normal pentru orice scriitor), ci şi dublat de o insuportabilă privire inhibitoare Mă simţeam judecat, catalogat, clasat, fixat în insectarul care conţine toate speciile de oameni care nu sînt evrei şi care cutează să se raporteze la evrei într-un fel neevreiesc Centrul meu nu se mai afla în mine însumi, ci în acea instanţă de care păream a fi dependent, orice aş fi spus în chestiunea antisemitismului Oricum m-aş fi sucit, mă simţeam alungat din cercul bunei situări faţă de "problemă" Eram afară Şi nu oriunde afară: ci în acel "afară" din care nu poţi reveni înăuntru nici printr-o opţiune personală, nici printr-o declaraţie publică, nici printr-un act de autodefinire liberă Mă "născusem", aşa-zicînd, în afară, datorită felului în care mă situa în afară acea instanţă la cheremul căreia mă simţeam, orice aş fi gîndit şi spus despre evrei şi antisemitism Ce putea fi, deci, această misterioasă instanţă inhibitoare, castratoare, judecătoare? - o instanţă care mă împiedica să fiu eu însumi, care îmi confecţiona, împotriva intenţiilor şi dorinţelor mele, o identitate precară, nesigură, impusă, aflată în permanenţă la bunul ori răul plac al acelei priviri din afară Ce eram eu, în libertatea mea, părea a fi hotărît din afară Din acest motiv nu puteam scrie şi, datorită împotrivirii mele de a accepta acest stigmat al alungării, reveneam mereu asupra încercărilor de a scrie ceva - neizbutind, de fiecare dată Ce mă împiedica, deci, să scriu simplu, spontan, despre antisemitism? În mod sigur, nu conştiinţa mea bună În această privinţă, cum se spunea pe vremuri despre unele femei, aveam deja un trecut Imediat după apariţia volumului meu Politice (1996), am fost denunţat de naţionalişti, în ţară, pentru textele îndreptate împotriva vulgatei naţionale, şi de activiştii corectitudinii politice, în afara ţării, pentru textele îndreptate împotriva noii poliţii a gîndirii, pe care am botezat-o "comunism american" După Omul recent (2001), reacţia adepţilor acestei noi poliţii a gîndirii care este corectitudinea politică a devenit, în paginile Observatorului cultural, isterică Am fost denunţat că sînt tot ce nu sînt şi mi s-au făcut toate procesele de intenţie posibile Unul dintre delatorii mei, care, pentru a sugera că sînt antisemit a construit un citat fictiv, a recunoscut că o importantă ambasadă occidentală a cerut cu îngrijorare referinţe despre mine Mi s-a construit un dosar Spusele mele au fost (poate mai sînt ) monitorizate Cu ce am greşit? Dar cu ce a greşit Gabriel Liiceanu, care a fost bănuit de antisemitism pentru o declaraţie de solidaritate simbolică, făcută suferinţelor lui Mihail Sebastian la Templul Coral? Scandalul a aprins ziarele româneşti şi a trecut repejor graniţele ţării Activiştii s-au mobilizat Internetul s-a pus în mişcare, cărînd peste tot mesajele de supraveghere şi condamnare Din om normal, peste noapte, Liiceanu a devenit un caz, un monstru de insensibilitate, un neruşinat - un antisemit Au apărut articole pro şi contra Dar stigmatul a fost agăţat Asemeni unei noi stele galbene la rever, stigmatul de antisemitism a rămas să murdărească chipul public al unui om care numai antisemit nu e La fel s-a întîmplat cu Dorin Tudoran şi cu Nicolae Manolescu Libertatea de a profesa opinii diferite ori de a greşi cu bună-credinţă a fost cenzurată Ei i s-a opus o nouă idee despre decenţa publică: vigilenţa ameninţătoare a celor care păzesc ortodoxia raportării la temele care au atingere cu evreii Pe vremuri, antisemit era cel care manifesta repulsie faţă de oamenii-evrei, cel care adera la o politică de discriminare faţă de etnicii evrei, cel despre care se putea dovedi că profesează teorii antisemite Acum, antisemit este cine decretează că este antisemit, anti-antisemiţii recunoscuţi pe plan internaţional Pe vremuri, antisemitismul era reperat după cîteva trăsături obiective, între care aderenţa la o politică a instigării, refuzul de a respecta drepturile omului, acceptarea măsurilor de discriminare şi voinţa de a limita libertăţile politice, economice şi sociale ale evreilor Antisemitismul se trăda prin manifestarea anumitor trăsături lipsite de echivoc: agresivitate, discriminare, ură, repulsie, violenţă Astăzi, antisemitismul a devenit un stigmat întrebuinţat după plac, de oameni care şi-au făcut o meserie din combaterea antisemitismului prin inventarea lui În cazurile nedrepte, la care mă refer, situaţia definirii antisemitului a ajuns să fie simetrică definirii evreului, pe vremuri: "Cine este evreu, eu decid", spunea Karl Lüger, primarul antisemit al Vienei, la sfîrşitul secolului al XIX-lea; "Cine este antisemit, noi decidem", par a spune azi anti-antisemiţii de invenţie A devenit riscant să nu adopţi public despre chestiunile referitoare la evrei exact opiniile considerate ortodoxe de aceşti oameni Dacă te supui public vulgatei şi gîndeşti în termenii ei, eşti în regulă Dacă evoluezi alături de ea, eşti denunţat ca antisemit Puterea acestui denunţ este teribilă, pentru că nimic mai îngrozitor nu i s-a întîmplat unei etnii ca actele care au decurs, în secolul al XX-lea, din instrumentarea totalitară a antisemitismului Prin urmare, vigilenţa faţă de antisemitism este normală şi chiar salutară - căci a lupta împotriva antisemitismului revine la a apăra drepturile omului În plus, prin conştientizarea atrocităţii exterminării evreilor, toţi oamenii etic-normali au căpătat o conştiinţă difuză a vinovăţiei Dar, cum se întîmplă de fiecare dată cînd chestiunile de morală intră pe mîna activiştilor, această conştiinţă difuză a vinovăţiei a fost exploatată ca fiind, în chip propriu, o refulată culpă a exterminării Din cel mai nenorocit statut, prin stigma antisemitismului, a fi evreu a devenit un certificat de imunitate, în viziunea făcătorilor de antisemiţi Dintr-un dialog între oameni egali, între evrei şi neevrei s-a instaurat, treptat, prin vina făcătorilor de antisemiţi, o inegalitate difuză Primii pot trata orice subiect fără menajamente Ultimii, nu Ca neevreu, într-o lume în care păcatul antisemitismului este într-adevăr ofensa cea mai oribilă adusă ideii de om, dar în care acuza de antisemitism a devenit şi o modalitate de a-i stigmatiza pe cei care nu sînt deloc antisemiţi, cum aş putea scrie despre antisemitism într-un mod liber? Aş fi dorit s-o fac, dar, din păcate, nu sînt evreu Soluţia: discernămîntul dialog cu Horia-Roman PATAPIEVICI Una din obiecţiile de substanţă aduse consumismului este aceea că ne transformă în fiinţe exclusiv economice Sînt de acord că spectacolul acesta este vulgar - dar societatea noastră (ca să parafrazez un banc de pe vremea celuilalt "C": ceauşismul) nu se-ncurcă în estetică Cum vezi tu lucrul ăsta? Eu cred că nu consumismul, ci modernitatea ne-a transformat în fiinţe exclusiv economice, deoarece modernitatea înseamnă raţionalizare, iar economicul nu este decît raţionalizarea costurilor relaţiei noastre cu lumea Foarte sumar spus, chestiunea opiniilor noastre faţă de consumism este precedată de o alta: avem sau nu avem ce consuma? Cine nu are ce consuma nu are nici o opţiune: nu poate fi decît în favoarea consumismului (altfel crapă) Numai cine are ce consuma poate opta: fie în favoarea, fie împotriva - însă a ce? Este consumismul faptul neutru de a beneficia de pe urma unei societăţi de consum sau este altceva, şi anume ideologia potrivit căreia scopul vieţii este chiar mijlocul întreţinerii ei, în abundenţă materială nelimitată? Cum comentezi următoarea afirmaţie a unui anume R Cronk (habar n-am cine este: l-am găsit pe web!): "Consumismul, ca şi comunismul şi fascismul, este o religie seculară care îngrădeşte libertatea de alegere" ? Sau asta: "În mitul consumismului, nu există renaştere sau reînnoire Şi nu există simboluri iconice care să evoce adevăruri transcendente" Cronk dă un sens tare, puternic ideologic, faptului de a consuma şi de a fi complet satisfăcut de acest lucru Problema mea cu condamnarea consumismului este că eu sînt un pro-capitalist, în timp ce anti-consumiştii, de regulă, detestă capitalismul Chiar dacă uneori ne vor displăcea aceleaşi lucruri, mie şi criticilor societăţii de consum, ne separă esenţialul - adică lucrurile pe care le acceptăm ca fiind bune Nu ideea de a produce bunuri diverse pentru a fi consumate ad libitum este greşită (dimpotrivă, aceasta este o idee foarte bună!), ci faptul că exigenţele noastre sînt atît de mediocre, încît credem că sensul vieţilor noastre stă în satisfacerea nelimitată a unor nevoi care ar trebui să fie, în principiu, limitate Pentru mine, nu capitalismul este problema consumismului (cum cred anti-consumiştii), ci abandonarea exigenţelor superioare Crezi că soluţia este să nu (mai) consumăm - cum ne ademenesc adepţii anti-consumului - sau nu există, de fapt, soluţie? În privinţa soluţiei de a nu mai consuma, eu m-aş bucura ca anti-consumiştii să dea tonul în ce-i priveşte şi să refuze, ei, să mai consume produsele capitalismului abundenţei - adică mi-ar plăcea să-i văd aplicînd în primul rînd asupra lor ceea ce vor să ne aplice nouă, fără să ne întrebe dacă vrem acest lucru ori ba În ce mă priveşte, eu vreau să trăiesc într-o societate de consum, respingînd în acelaşi timp identificarea mijloacelor de a întreţine viaţa cu scopul vieţii - identificare care, în opinia mea, constituie eroarea fundamentală a ideologiei consumiste Aşa cum am încercat să arăt în Omul recent, sînt două feluri de a înţelege modernitatea Unul vede în modernitate o substanţă, adică un scop în sine, celălalt vede un procedeu local de a rezolva probleme locale, adică un sistem de mijloace Eu cred că prima interpretare este nocivă, deoarece, dacă e să luăm consumismul ca ideologie, îl face posibil, ba chiar necesar Soluţia la ideologia consumistă, potrivit căreia scopul vieţii este chiar mijlocul întreţinerii ei, este discernămîntul - adică înţelegerea faptului că omul are în mod natural şi exigenţe care nu se pot rezolva cumpărînd tot ce oferă un hipermarket Despre întrecerile sportive, ca de la individ la stat Nu joc fotbal, nu urmăresc întrecerile sportive, nu mă pasionează viaţa nici unui sportiv, sporturile mă lasă rece, sînt vag exasperat de omniprezenţa lor publică Duminica, cînd mă sastisesc de vidul canalelor de televiziune, iar cele de filme se dovedesc de neurmărit, deplor lungile, plicticoasele trăncăneli fotbalistice nocturne, care parazitează toate televiziunile care ţin la audienţă Sînt deprimat de vacuitatea argumentelor, de importanţa acordată nulităţilor, de pasiunea cheltuită pentru a reîncălzi o supă leşioasă în cel mai înalt grad Înţeleg că sportul şi, în special, fotbalul este pasiunea multor oameni: nu e şi a mea Ca individualist, îmi măsor impopularitatea gusturilor după banii cheltuiţi de stat pentru a încuraja pasiunile care mie fie nu îmi spun nimic, fie îmi provoacă repulsie Fireşte, fotbalul nu mă deprimă în sine - nu am nimic împotriva celor care nutresc gusturi pe care nu le împărtăşesc Ceea ce mă irită la fotbal este atenţia care i se acordă - în mod oficial Este legătura vicioasă între pasiunile inocente (ori prosteşti) ale suporterilor şi interesele cinice (ori ticăloase) ale statului Oriunde e vorba de stat şi de pasiunile colective încurajate de el, nările mele intră în alertă: simt deja putoarea colectivistă şi intenţia de a manipula ineptitudinea bunelor sentimente Deşi ar trebui ca toată lumea să ştie că statul investeşte numai în pasiunile care masifică populaţiile pe care le stoarce prin impozite şi le domină prin asistenţă, ei bine, chiar şi criticii sistemului (cu excepţia lui Traian Ungureanu) joacă în mod inexplicabil cartea naivităţii: pasiunea de a chibiţa e mai puternică, la majoritatea suporterilor, decît luciditatea de a vedea că o floare de eroism şi talent (reprezentînd sportivii) înfloreşte într-o mlaştină de putoare şi venalitate (reprezentînd organizatorii) În postmodernitatea noastră flatulentă, sportul a devenit o enormă afacere interlopă, la care statele participă din plin Ca precondiţie a existenţei şi prosperării oricărei mafii, statul nu putea rata încă o posibilitate de a controla imaginarul maselor, prin manipularea fantasmelor care îi agită pe oamenii cu pasiuni sportive Iar pasiunea pentru întrecerile sportive este pasiunea par excellence a tuturor celor care nu îşi pot găsi realizarea decît în identificarea cu un grup, prin chibiţarea altuia - grup prin care se omologhează "oficial"; prin care pot recunoaşte deschis ceea ce simt şi sînt; grup în care se adăpostesc pentru a se putea manifesta liber, adică iresponsabil Ceea ce tocmai am descris este, formal vorbind, spiritul de partid sau de facţiune Unii ar putea obiecta că pasiunea pentru sport este, de fapt, o pasiune subversivă: the hooligans, în fond, ar fi echivalentul puţintel mai violent al anarhiştilor libertarieni E fals Numai cine nu a cunoscut servilismul laş al celor care fac violenţe numai cît timp se află în grup, folosind apartenenţa la grup ca pe un permis la agresiune şi o descărcare de responsabilitate, numai acela ar putea susţine teza, falsă, că suporterul sportiv este un anarhist Suporterul sportiv este o masă de manevră Cît despre stat, pentru acesta sportul este marele prilej de manipulare şi control cu aspect democratic Şi asta deoarece, alături de naţionalism şi de xenofobie, care, slavă Domnului, nu mai sînt azi fashionable, pasiunea pentru întrecerile sportive este cea mai răspîndită dintre pasiunile colective egalizatoare licite, în epoca de după moartea religiei Nu-i vorbă, a fost aşa şi pe vremea în care religiile erau puternice, dar întotdeauna în combinaţie cu statul Încă din antichitate*, monopolul de stat pe distracţie şi pe asistenţa socială (condensat în formula mereu actuală "pîine şi circ") a făcut parte atît din politică, adică din imaginarul de aservire voluntară, cît şi din religie, adică din rezervorul de reprezentări mîngîietoare Peste toate acestea, însă, importanţa întrecerilor sportive pentru stat venea (şi vine) din identitatea formală între integrarea şi segregarea socială obţinute prin chibiţarea unui sport şi integrarea şi segregarea socială obţinute prin chibiţarea acţiunilor unui politician Spiritul de facţiune este cel care le animă şi le domină pe ambele Iar setea de a chibiţa impenitent, asemenea dorinţei oamenilor de a-şi înmuia limba în sîngele aproapelui (prin bîrfă), nu poate fi stăvilită licite, în epoca de după moartea religiei Nu-i vorbă, a fost aşa şi pe vremea în care religiile erau puternice, dar întotdeauna în combinaţie cu statul Încă din antichitate*, monopolul de stat pe distracţie şi pe asistenţa socială (condensat în formula mereu actuală "pîine şi circ") a făcut parte atît din politică, adică din imaginarul de aservire voluntară, cît şi din religie, adică din rezervorul de reprezentări mîngîietoare Peste toate acestea, însă, importanţa întrecerilor sportive pentru stat venea (şi vine) din identitatea formală între integrarea şi segregarea socială obţinute prin chibiţarea unui sport şi integrarea şi segregarea socială obţinute prin chibiţarea acţiunilor unui politician Spiritul de facţiune este cel care le animă şi le domină pe ambele Iar setea de a chibiţa impenitent, asemenea dorinţei oamenilor de a-şi înmuia limba în sîngele aproapelui (prin bîrfă), nu poate fi stăvilită * Cum spunea, epic, Precopius din Caesarea, pe la jumătatea secolului al VI-lea d Hr : "Din timpurile vechi, poporul era împărţit în două facţiuni, albaştrii şi verzii" - sau, cum am zice noi, Steaua şi Dinamo Un episod din marea neruşinare Un scandalos interviu, nu îndeajuns de remarcat în ignominia lui, i-a acordat Sabinei Fati fostul director al Serviciului Român de Informaţii, Costin Georgescu (Evenimentul zilei, nr 3867) Pe cît de profesioniste, cu miez şi de interes public au fost întrebările puse de Sabina Fati (de adevărat jurnalist), pe atît de conformiste, găunoase şi vide au fost răspunsurile fostului director (răspunsuri de adevărat aparatcik) Dar, dincolo de prostia inerentă tipului de personaj pe care dl Costin Georgescu a ales să îl joace - pentru a ne arunca praf în ochi şi ca persoană privată, după ce ne-a aruncat praf în ochi ca înalt demnitar - tot interviul este, de la un capăt la celălalt, revoltător Fostul director al celui mai puternic şi influent serviciu secret din România nu ştie nimic, nu îşi aminteşte nimic, nu are nici o idee - a făcut totul, în bine; şi nimic, în rău De ce a fost ales să conducă SRI-ul? Pentru că e discret şi pentru că respectă legea Îl ştia bine pe Emil Constantinescu? Nu prea Mai are relaţii cu oamenii din SRI? A, numai cînd se întîlneşte întîmplător, cu unii dintre ei, pe stradă Discută politică? Nu, niciodată A văzut dosarele de securitate ale unor politicieni despre care se bănuieşte că au avut legături cu fosta Securitate? Nu, SRI nu s-a ocupat niciodată de oamenii politici, pentru că SRI se ocupă numai de siguranţa naţională Bine, bine, a întrebat atunci Sabina Fati, dar dacă între oamenii politici influenţi s-ar fi aflat foşti torţionari comunişti, asta nu ar fi adus atingere siguranţei naţionale? Nu ar fi trebuit ca SRI-ul să ştie care au fost legăturile politicienilor cu fosta Securitate? La care Costin Georgescu răspunde: "Nu am vrut să mă ocup de dosare politice fiindcă, dacă o dată căutai la cineva, era tentaţia să urmeze şi altele" Citeşti şi nu-ţi vine să crezi! Pentru fostul director al SRI-ului, consultarea dosarelor fostei Securităţi este ca alcoolul pentru beţiv - creează dependenţă! Că dl Georgescu nu s-a uitat în dosarul Corneliu Vadim e exclus: senatorul Vadim Tudor a avut în perioada mineriadei din ianuarie 1999 o atitudine de instigare la lovitură de stat care, după cele mai relaxate standarde, aducea atingere siguranţei naţionale: deci susţinerea dlui Georgescu că nu s-au făcut rapoarte despre politicieni în perioada cît dînsul a condus Serviciul Român de Informaţii nu poate fi decît fie o foarte stîngace manevră politicianistă, adică o minciună, fie o dovadă crasă de lipsă de profesionalism Apogeul neruşinării acestui interviu a fost însă atins de dl Georgescu în momentul cînd Sabina Fati i-a pus întrebări referitoare la peripeţiile Legii Ticu şi la rolul pe care personal l-a jucat în blocarea accesului la arhiva fostei Securităţi Dl Georgescu nu face nici un secret din faptul că a fost un adversar al Legii Ticu, argumentul său fiind, nu se putea altfel, siguranţa naţională Ori de cîte ori nu are răspuns sau ocoleşte răspunsul, fostul director al SRI-ului pune totul pe seama siguranţei naţionale Este justificarea de inimă, pentru tot şi toate, a tuturor oamenilor sistemului Să fii om al sistemului înseamnă să acoperi fără să clipeşti porcăriile şi nelegiuirile celor puternici Dl Georgescu, prin comportamentul său, a acţionat şi continuă să acţioneze ca un om al sistemului - ca unul care îi acoperă pe alţii Spune Costin Georgescu: dacă s-a opus demascării ofiţerilor fostei Securităţi este pentru că a vrut să apere siguranţa naţională - de parcă siguranţa naţională ar fi fost siguranţa foştilor securişti aflaţi acum în SRI! Spune Costin Georgescu: dacă s-a opus cedării către CNSAS a arhivei fostei Securităţi a fost pentru a proteja operaţiunile de siguranţă naţională ale Serviciului Român de Informaţii - de parcă actuala siguranţă naţională ar mai putea avea vreo legătură cu fosta siguranţă naţională, a lui Dej şi a lui Ceauşescu! Spune Costin Georgescu: dacă s-a opus cedării arhivei cu tot cu sediul ei a fost pentru a proteja arhiva operativă a SRI-ului - de parcă misiunile operative ale actualului serviciu de informaţii (democratic, nu-i aşa?) nu s-ar fi putut altoi decît pe trunchiul operativ al fostului serviciu de informaţii (totalitar, am uitat deja asta?) Scurt spus, interviul dlui Georgescu m-a dezgustat - un om al sistemului, fidel sistemului, în mod neruşinat incapabil să înţeleagă răul pe care l-a făcut ţării prin protecţia pe care le-a oferit-o, cine ştie în ce condiţii şi cu ce preţ, securiştilor de tot soiul Iar cînd aud aria siguranţei naţionale fredonată în grotesc falset de oameni care sînt funciarmente incapabili să vadă şi dincolo de relaţiile de putere în care s-au promovat - mă apucă greaţa, groaza, ameţeala, nebunia Răzvan Theodorescu S-a scris insuficient şi timid despre performanţele publice ale ministrului Theodorescu Am s-o fac aici, în tonul care i se potriveşte În anii '70, Răzvan Theodorescu era o voce insolită la televizor, în emisiunile de artă sau de istorie Vorbea elegant, ca boierii de pe vremuri, şi indescifrabil, ca Dan Hăulică Şi arta şi istoria, pre limba sa doctoricească, deveneau domenii graseiate - şi frumoase şi greu de-nţeles Mi-am procurat cîteva din cărţile lui, ca să învăţ istorie medievală românească Imposibil de fixat ceva: în toate, spectacolul intelectual la care asistam era acela al unui ins foarte abil şi informat, dispunînd de un enorm maldăr de date de importanţă greu sezisabilă, care patinează imprevizibil şi obositor în toate direcţiile, lăsîndu-te la sfîrşit şi fără imagine de ansamblu şi fără epică de amănunt Istoria, în prezentarea lui Răzvan Theodorescu, semăna cu o ceremonie complicată, în care verva mereu sărbătorească şi encomiastică a cronicarului, care nu avea ochi decît pentru toaletele invitaţilor, bruia în mod foarte supărător efortul cititorului de a înţelege cum se desfăşoară ceremonia, unde are loc, cine a organizat-o, cu ce scop şi aşa mai departe Toate întrebările istoriei-cu-sens păreau să piară sub presiunea istoriei-cu-fast pe care o practica - volubil, elegant şi graseiat - Răzvan Theodorescu Dar, pe atunci, omul era rasat, excentric la înfăţişare, vizibil cultivat: era o pată de culoare într-un ocean de balegă Totul i se putea ierta, pentru că nu semăna cu regimul În anii '80, împreună cu Dinu Giurescu şi alţi cîţiva oameni curajoşi, Răzvan Theodorescu a protestat împotriva dărîmării cîtorva biserici Mi-am spus atunci că rasa omului nu se dezminte: l-am iubit pentru curajul de a spune nu, cînd toată lumea spunea numai da, da, da - şi aplauda că e batjocorită Apoi, după '90, l-am regăsit numit la conducerea televiziunii M-am bucurat că Iliescu s-a înşelat şi a numit un om care nu era al unui regim în poziţia-cheie care îi putea asigura lui, lui Ion Iliescu, posibilitatea de a pune pe picioare unul - cum aveam să vedem în doar cîţiva ani, regimul Iliescu Mie unuia filmul Răzvan Theodorescu mi s-a rupt în ziua de 13 iunie 1990, cînd, preluînd una din enormităţile lui Ion Iliescu tocmai lansate pe piaţă, cel care era pe atunci preşedintele Televiziunii Române Libere a declarat că el, cu experienţa sa de istoric, poate certifica că ceea ce se petrece în Piaţa Universităţii este o rebeliune de tip legionar Ei bine, atunci mi-am dat seama că, în privinţa lui Răzvan Theodorescu, Iliescu nu se înşelase, iar eu fusesem în fals: Iliescu avea în el nu doar un servitor, cum poseda deja legiune, ci şi un aghiotant, adică, în termeni de idei, un mercenar al oricărei cauze - cu condiţia să fie a şefului După '90, Răzvan Theodorescu a devenit din ce în ce mai mult un om al regimului Iliescu Într-un sens, a devenit chiar omul deplin al culturii sub Ion Iliescu Această identificare servilă cu dorinţele, prejudecăţile şi neputinţele unui om tarat de leninism, de efectele unei inteligenţe lipsite de anvergură şi iritat de o sete de putere mereu la pîndă a făcut din elegantul, cultivatul şi graseiatul Răzvan Theodorescu un om captiv, putînd să funcţioneze numai în registre limitate, adică bine determinate Două roluri publice mai pare să poată asuma personalitatea mutilată a omului de funcţie politică strictă, care a devenit Răzvan Theodorescu: lauda hiberbolică, encomionul celest - aplicate la ceremonii culturii oficiale ori, după caz, ideilor lui Ion Iliescu; şi injuria groasă - împotriva adversarilor lui Pe faţă, cu un soi de neruşinare agresivă, mereu îndîrjit şi resentimentar, Răzvan Theodorescu îşi tratează adversarii de cretini, imbecili, lumpeni, pegră, rataţi, nespălaţi, scursuri Ce-i displace nu are valoare; ce-i place, trebuie imperios finanţat; iar cultura naţională a devenit, sub ministeriatul său la cultură, un azil al foştilor şi actualilor oficiali, organizat în funcţie de umorile lui Rar s-a văzut ministru mai subiectiv, mai stăruitor în nedreptăţi, de mai senină rea-credinţă La deplină maturitate, Răzvan Theodorescu s-a lăsat pedepsit de pedeapsa îngîmfării prosteşti şi s-a lăsat invadat, el, omul distins şi cultivat, de pofta groasă pentru vulgarităţile agresive Astfel că acum, graţie prestaţiilor publice ale ministrului Theodorescu, cetăţenii pot gusta gratuit repertoriul cuţitarilor din Ferentari în execuţia cultă a unui conferenţiar de Ateneu Relativismul la putere În mediile intelectuale progresiste, de la noi şi de aiurea, relativismul are o presă bună Relativismul e văzut ca o precondiţie a pluralismului şi un garant al păcii sociale Argumentul fiind că nu pot convieţui paşnic decît oamenii care înţeleg că nici nu au dreptul moral, nici nu pot, din punct de vedere cognitiv, să formuleze unii despre alţii judecăţi de valoare - nu au dreptul, pentru că nu se cade să fii judgmental (cum se zice azi); nu pot, cognitiv vorbind, deoarece nici o judecată nu poate pretinde că are mai mult adevăr decît alta În primul caz, interdicţia poate fi de natură etică: "nu judeca, pentru a nu fi judecat"; în al doilea, însă, e angajat un principiu epistemologic tare: "nici o judecată nu e mai adevărată decît alta, pentru că nu există adevăr" Adevărul, spun relativiştii, depinde de context, ţine de sistemul de referinţă, nu poate trece de peştera fiecărei culturi şi este, în fond, captiv în gusturile şi opţiunile fiecăruia Adevărul, spun relativiştii, este ca şi gustul - de gustibus et veritatibus non est disputandum Ei bine, aceasta este şi lecţia pe care ne-o ţin instituţiile de stat şi miniştrii lor (nu ai noştri) Justiţia noastră poate argumenta la fel de convingător de ce trebuie şi de ce nu trebuie să fie retrocedate casele naţionalizate Cînd preşedintele ţării consideră că trebuie retrocedate, justiţia le retrocedează Cînd preşedintele ţării consideră că nu trebuie retrocedate, justiţia, la fel de imparţială, nu le retrocedează Decizia în drept, la noi, e dictată de situaţii conjuncturale de fapt, în care elementul politic joacă rolul pe care gusturile îl joacă în formarea impresiei estetice Cei douăzeci şi unu de judecători de la CSM care, în urma indicaţiilor exprimate public de Ion Iliescu la Satu Mare, au semnat Decizia nr 1/1995, prin care li s-a cerut judecătorilor să nu mai retrocedeze casele naţionalizate, sînt în continuare stîlpi ai justiţiei române Unul dintre ei, Emil Gherguţ, a devenit de curînd preşedinte BEC Faptul că nu are probleme de conştiinţă profesională se poate explica în patru moduri: fie nu înţelege dreptul, situaţie în care este profesional nul; fie îl înţelege, dar atunci nu pricepe ce a făcut, caz în care de prostie e vorba; fie înţelege dreptul, ştie ce a făcut, dar nu îi pasă, situaţie în care e vorba de nesimţire; fie înţelege, îi pasă, dar nu pricepe grozăvia, caz în care este un relativist În ce mă priveşte, eu cred că dl Gherguţ este un relativist Tot relativist trebuie că este şi ministrul Răzvan Theodorescu atunci cînd declară în mod senin că prin "gustul şsăuţ cultural" a decis eliminarea editurilor Polirom şi Humanitas de la achiziţionarea de carte pentru bibliotecile judeţene - întrucît nu ar fi, în opinia sa, nici "importante", nici "necesare" Cum să ne explicăm altfel seninătatea cu care pretinde că anume în virtutea gustului său cultural a decis să lipsească cititorul din provincie de reviste precum România literară, Dilema veche, 22 şi Observator cultural - pe care nu le consideră chiar de cultură, în orice caz, nu atît de "culturale" precum sînt, în viziunea sa, Literatorul şi Contemporanul Iar dacă nu de relativism e vorba în seninătatea cu care ministrul Theodorescu îşi exprimă, brutal, idiosincrasiile, atunci trebuie să ne întoarcem la una dintre cele trei variante rămase de la dl Gherguţ - nulitatea, prostia ori nesimţirea Dar, în ce mă priveşte, eu cred că dl Theodorescu este relativist Cum tot relativist trebuie să fie şi Eugen Simion, preşedintele Academiei Române, care face din politica de cadre a instituţiilor pe care le conduce o copie a agendei sale de relaţii personale Nimeni nu supravieţuieşte în sistemul de promovare al Academiei dacă "gustul cultural" al dlui Simion nu aprobă pozitiv Cultura naţională a devenit, pentru dl academician, o problemă de dispoziţii şi indispoziţii personale - iar cea de azi un teatru de război, disputat între prietenii şi neprietenii săi Primii sînt valoroşi şi merită finanţare; ceilalţi sînt nulităţi şi trebuie tăiaţi de la orice finanţare În dicţionarele Academiei, ca şi în istoria oficială a culturii române, nu intri decît dacă ai aprobarea dlui Simion - un om care a încetat să mai aibă principii, de vreme ce poate oricînd invoca, în asentimentul general, atît relativismul opiniilor sale personale, cît şi puterea enormă de care dispune în stat Hotărît lucru, prin atîţia dintre reprezentanţii săi de partid şi de stat, relativismul a ajuns la putere în România Judecînd după lipsa de reacţie a opiniei publice (mă gîndesc la indignare) faţă de astfel de justificări arbitrare, invocate cu o brutală seninătate de înalţi funcţionari ai statului român, trebuie oare să tragem concluzia că principiile relativismului sînt deja adînc împlîntate în măruntaiele spiritului public de la noi? Sau e vorba de celelalte trei explicaţii rămase de la dl Gherguţ? Dar atunci, dacă este aşa, opinia publică de ce tace? Jurnalistul În lumea culturii, jurnaliştii au o presă proastă Cînd vrei să spui că treburile nu merg bine în cultură, dai vina pe ziariştii care îşi dau cu părerea despre toate A fi ziarist în materii serioase revine, pentru publicul nostru de vază, la a fi neserios În ce mă priveşte, am o mare preţuire de principiu pentru meseria de jurnalist În acelaşi timp, ştiu bine cîtă improvizaţie intră, de regulă, în practica jurnalismului Astfel încît despre presă se pot spune cu egală îndreptăţire următoarele lucruri contradictorii: presa practică o evidentă şi constantă distorsionare a faptelor; presa este, în afara mişcărilor de stradă şi a votului, singura formă efectivă de manifestare a opiniei publice; presa este singurul coşmar al puterii; incultura şi părtinirea jurnaliştilor sînt, uneori, abisale; presa este un instrument de manipulare; în statele democratice, presa este singura putere în stat care nu este de nimeni controlată, de nimic balansată şi în nici un fel moderată În acelaşi timp, primul lucru care trebuie spus despre jurnalişti este că, atunci cînd sînt incomozi, aceştia sînt persecutaţi, bătuţi, iar uneori ucişi S-a întîmplat nu demult în Ucraina Se întîmplă acum în Belarus Federaţia Rusă este un loc unde jurnaliştii ucişi nu sînt o raritate La noi, sînt bătuţi, iar unii, precum Iosif Costinaş, dispar şi sînt găsiţi sub formă de carcasă Peste tot în lume ziariştii de teren cad victime conflictelor de tot soiul Dar numai în anumite ţări, pe timp de pace, jurnaliştii sînt ucişi Acestea sînt ţările unde autorităţile de stat se comportă precum mafiile Căci dictatorii, mafioţii, politicienii corupţi au o singură vulnerabilitate: presa liberă Presa nu ar fi atît de importantă dacă prin intermediul ei nu ar putea fi şi formată, şi deformată opinia publică Or, a o deforma convenabil este visul tuturor conducătorilor Chiar şi cel mai crîncen dictator ştie că nu poate guverna mult timp împotriva opiniei publice Pe termen lung, omul politic, care are opinia publică împotriva sa, e pierdut Din acest motiv, toţi dictatorii vor să controleze presa - pentru a avea de partea lor opinia publică Prin urmare, jurnalistul independent ocupă o poziţie cheie în dispozitivul producerii şi reproducerii puterii politice Prin el, dacă e onest, curajos şi inteligent, dictaturile se erodează, iar democraţia respiră Tot prin el, dacă este necinstit, obedient şi corupt, conducerea autoritară se consolidează, iar democraţia pierde teren Jurnalistul independent, ca şi cetăţeanul conştient, reprezintă un element esenţial al unei societăţi respirabile Cînd cetăţenii se dezinteresează de treburile publice şi de binele comun, regimul politic, oricare ar fi el, se prăbuşeşte Cînd jurnaliştii îşi pierd independenţa, iar presa devine un instrument de manipulare a opiniei publice, democraţia, oricît de bine ancorată în alte instituţii ale statului, se erodează ireversibil De aceea, e posibil să dăm un diagnostic asupra stării de sănătate democratică a unei societăţi, examinînd cum se comportă presa, scrisă şi audiovizuală, faţă de puterea politică E aservită, democraţia e doar aparentă; e independentă, democraţia funcţionează Însă jurnaliştii îşi pot trăda datoria democratică şi în alt mod, nu doar aservindu-se puterii politice: făcînd, de pildă, ceea ce aş putea numi populism mediatic Fiecare mijloc media caută să cîştige audienţă; e un lucru normal, deoarece presa, ca orice întreprindere economică, trăieşte din profit Dacă, însă, în bătălia pentru audienţă jurnaliştii subordonează dorinţei de popularitate datoria de a informa imparţial, atunci presa îşi pierde statutul de presă independentă Un exemplu din ce în ce mai larg răspîndit în presa audiovizuală din România este acela al organelor de presă care îşi fac autopropagandă, ca în reclame, prezentînd publicului numai ştirile care pun în lumină favorabilă postul cu pricina Publicul nu mai este informat corect, ci este tratat ca şi cînd ar fi un fan al postului de televiziune Nu mai sîntem trataţi ca cetăţeni, ci în chip de fani Totul, inclusiv ştirile, se organizează ca un spectacol de reclamă, unde în loc de ştiri imparţiale ne sînt livrate fleacuri exaltate Într-o democraţie, unde presa ar trebui să fie independentă, ameninţările la adresa ei vin din două direcţii: una este a politicienilor corupţi sau însetaţi de putere, care vor să şi-o subordoneze, pentru a controla opinia publică; cealaltă este a populismului de presă, care tinde să transforme totul în audienţă şi spectacol Aici intervine vocaţia jurnalistului independent, pentru care am o admiraţie lipsită de umbră Un recidivist De ce respectă oamenii legile - v-aţi întrebat vreodată? Pentru că sînt divine? Pentru că sînt înscrise în natura noastră? Pentru că e raţional să fie respectate? Ori pentru că se tem de pedepsele cu care legile vin la pachet, în caz de nesupunere? Filozofii, de-a lungul timpului, au dat tot felul de răspunsuri la această întrebare Situaţia din teren arată că, exceptînd un mic număr de oameni, legile sînt, în general, respectate Bune, proaste - surprinzător de mulţi le respectă E de presupus că, dacă majoritatea nu le-ar respecta, viaţa în comun ar deveni irespirabilă, iar societatea s-ar bloca într-un nesfîrşit război de gherilă civilă Aşa cum nimeni nu poate guverna împotriva opiniei publice, nici o lege nu rezistă fără asentimentul majorităţii Rezistă însă legile dispreţului autorităţilor? La noi, avem situaţia paradoxală a unei societăţi care e în fondul ei şi pasivă şi supusă, dar care e mereu agitată de nişte autorităţi care fie o îneacă în legi, fie o năucesc prin încălcarea lor La noi nu cetăţenii nu respectă legile, ci autorităţile care le inventează pletoric şi, cel mai adesea, abuziv Cazul cel mai flagrant este al preşedintelui ţării Potrivit Constituţiei (art 84, al 1), preşedintele României nu are dreptul să fie membru al vreunui partid politic Pe cale de consecinţă, îi este interzis să facă politică de partid sau să participe la disputele dintre partide Urmarea evidentă este că preşedintelui republicii nu îi este permis să participe la lupta electorală a unui partid împotriva altuia Motivul e simplu: fiind obligat de Constituţie să vegheze la respectarea ei, preşedintele nu poate privi legea din perspectiva interesului de partid, ci numai din punctul de vedere al intereselor comune întregii societăţi Dacă partidele văd binele comun în mod partizan, preşedintele e ţinut să-l îmbrăţişeze în chip dezinteresat Preşedintele e chemat să se situeze deasupra luptei politice, deoarece el are datoria de a se pune pe sine într-o poziţie care să facă dreptate inclusiv partidelor care se află, din motive electorale, în conflict politic deschis De aceea, ori de cîte ori preşedintele exprimă o poziţie partizană din punct de vedere politic, el încalcă de fapt legea fundamentală a ţării Din acest din punct de vedere, actualul preşedinte al României, Ion Iliescu, este un recidivist Dacă ar fi să reamintesc doar grosolana imixtiune în treburile justiţiei, atunci cînd acesta le-a cerut judecătorilor ca, în chestiunea caselor naţionalizate, să nu mai pronunţe sentinţe în favoarea foştilor proprietari (Satu Mare, 1995), şi încă ar fi destul pentru a argumenta ceea ce vreau să spun Nu pot face lista tuturor dovezilor de partizanat politic orb ale actualului preşedinte Am să le reamintesc numai pe cele mai recente: implicarea sa în campania electorală a PSD - pe şest, la locale; pe faţă, la legislative La locale, Ion Iliescu a participat la campanie, pretextînd că prezenţa sa în mulţime alături de candidaţii PSD ar fi doar o coincidenţă, el aflîndu-se, de fapt, în vizită de lucru Presa şi opoziţia l-au acuzat că îşi încalcă atribuţiile constituţionale Ion Iliescu a replicat, în mod cinic, că nimeni nu poate îngrădi libertatea de mişcare a unui cetăţean român, nici măcar atunci cînd acesta este preşedintele României Altfel spus, cînd încalcă legea fundamentală privind interdicţia de a face politică de partid, preşedintele ţării noastre consideră că, dacă nu ar face-o, i s-ar încălca dreptul constituţional de a se plimba la braţ cu cine îi place, unde îi place şi cînd îi place Acest mod de a eluda legea prin violarea logicii şi cu încălcarea bunului simţ a fost împins pînă la grotesc cînd preşedintele a acceptat în mod public (luni, 25 octombrie) invitaţia PSD de a participa la campania sa electorală Şi de astă dată, opoziţia şi presa au protestat vehement Ce răspunde preşedintele? În primul rînd, că va face campanie electorală în timpul său liber, ceea ce, susţine el, nu va implica instituţia preşedinţiei; în al doilea rînd, ne spune că Legea alegerilor parlamentare, întrucît îi permite să candideze pe listele PSD, îi permite şi să participe la campania electorală; în al treilea rînd, că în Constituţie nu scrie că nu trebuie să faci campanie electorală cînd eşti preşedinte, ci doar că nu trebuie să fii membru al vreunui partid politic Toate aceste susţineri sînt stupefiante - fie prin cinism, fie prin ignoranţă Dacă societatea ar funcţiona prin imitaţie, atunci cetăţenii ar fi trebuit deja să intre în greva respectării legilor, de vreme ce preşedintele lor a hotărît să le batjocorească în mod deschis Funcţionarea statului de drept se bazează pe existenţa unui consens în jurul respectării legilor Primul care rupe acest consens este chiar cel învestit de legea fundamentală să vegheze la conservarea lui În Istoria ieroglifică, Dimitrie Cantemir are acest cuvînt de avertisment: "Ce nu se începe cu cuvîntul se sfîrşeşte cu bîta" Într-o ţară în care Constituţia permite numai două mandate de preşedinte, Ion Iliescu l-a putut cîştiga pe cel de-al treilea, numai recurgînd la o scamatorie juridică, noţiunea de "mandat constituţional" - încă o eludare a legii Început prin ignorarea Constituţiei, mandatul neconstituţional de preşedinte al lui Ion Iliescu se sfîrşeşte acum printr-o batjocorire făţişă a ei Previzibil, ar fi spus esopicul domnitor Oportuniştii Cu aplicare la politicieni, oportunismul are două feţe Una este antipatică: se zice de un politician că e oportunist atunci cînd adoptă, după împrejurări, principii care nu sînt ale sale, ci ale celor de care, pentru că se află deasupra lui, se poate sluji pentru a-şi promova interesele Altă faţă a oportunismului de politician este, însă, simpatică: atunci cînd convingerile sale sînt impopulare, politicianul este obligat la oportunism de dorinţa de a rămîne în graţiile opiniei publice Ambele oportunisme sînt servile: cel antipatic este servil cu şefii, cel simpatic, cu masele Primul face reverenţă servilă susului; al doilea, josului Fireşte, ambele au ca mecanism de eficacitate linguşirea dosului E inutil să spun de ce mi se pare antipatic primul tip de oportunism Simt însă nevoia să explic de ce îl consider simpatic pe cel de-al doilea Imaginaţi-vă cum arată un politician Indiferent că e ales ori nu, politicianul se simte ridicat deasupra mulţimilor: de mase, dacă e ales şi e democrat; de şefii săi, dacă e numit şi nu îşi datorează poziţia unui sistem democratic Prin faptul că e unul între puţini, politicianul simte că şi-a modificat condiţia umană: deşi instinctele sale au rămas neschimbate, aşteptările sale sînt de nerecunoscut Cînd beneficiezi de dimineaţa pînă seara de servicii pe care nu le plăteşti, ai uzufructul lucrurilor care nu ţi se cuvin şi dispui în chip agreabil de fiinţe pentru care altminteri n-ai fi existat, ai de ce te sminti Ei bine, uneori, cînd se întîmplă să fie scuturat de vreun acces de luciditate, politicianul nu se poate să nu fie frapat de efemeritatea şi arbitrarul privilegiilor sale Dacă e democrat, ştie că datorează totul opiniei publice Dacă nu e, ştie că totul vine de la cel care l-a numit Ultimul caz nu e interesant, deoarece revine la unul deja pomenit, reverenţa servilă făcută susului, despre care tocmai am stabilit că e antipatică Ce e simpatic, însă, la oportunismul în jos al politicianului, este obligaţia în care acesta se află, de a fi atent la opiniile care nu sînt ale lui, pe care nu dă doi bani, care îi contrazic aşteptările şi care, vai, îl obligă la măsuri de pliere Gîndiţi-vă, numai, la faţa pe care trebuie s-o facă politicianul răsfăţat cînd e confruntat cu îndatorirea lui democratică - aceea de a fi pe placul celor care îl aleg! Ce deliciu! Ce răscumpărare! Ce umilinţă pentru aroganţi! Ce satisfacţie pentru cei de jos! Imaginaţi-vi-l pe Adrian Năstase făcînd reverenţă maselor! Ce spectacol minunat! Ce triumf al democraţiei! Acest lucru îl găsesc eminamente simpatic în oportunismul la care datoria democratică îl obligă pe politicianul răsfăţat: necesitatea de a se pune în rîndul celor cu care nu ar petrece nici măcar un minut, dacă ar fi de capul său Ştiu, după acest criteriu, că democraţia este un dar de la zei, aşa cum şi pentru trufia troienilor, darul aheilor era menit să le dea de gîndit şi ipohondrilor, şi fricoşilor, şi lucizilor Dar, în special, celor prudenţi şi înţelepţi Prin urmare, cît timp vom trăi în democraţie, ce îmi place cel mai mult la politicieni este oportunismul lor electoral Savurez fiecare clipă în care un om atît de distant şi de naturaliter arogant precum Adrian Năstase consimte la contactul fizic cu oamenii fără de care, pentru că trăim într-o democraţie, puterea lui nu ar valora nici cît o ceapă degerată şi cu care, dacă nu ar fi un politician democrat, nu ar întreţine comerţ nici măcar o secundă Oportunismul în jos, cel care îmi place, este preţul pe care un politician preocupat de propria sa carieră trebuie să îl plătească, într-un context democratic, împrejurării de a nutri opinii diferite de cele ale opiniei publice Oportunismul în jos al politicianului democrat seamănă unui domn Goe care, după ce a deşertat vîrtos dulceaţă în galoşii electoratului, între mandate, este ţinut, în campania electorală, să se dedea savurării ei extatice, cu tot cu miresmele acumulate în ea între timp Iar această imagine mă încîntă Fireşte, exprimîndu-mi aici satisfacţia plebee de a-i vedea pe politicieni pliindu-se oportunist la gusturile şi opiniile alegătorilor lor, măcar în campania electorală, nu trec deloc cu vederea fondul chestiunii, care este dublu: adevărul opiniilor şi caracterul omului politic Îmi e simpatic oportunismul politicianului pentru că e forma sub care oamenii aroganţi sînt aduşi cu picioarele pe pămînt de nevoia funcţiei pe care o ocupă de a fi din nou confirmată, prin catapultarea spre vîrful piramidei sociale a beneficiarului ei, de către cei pe care, între mandate, politicianul fie îi ignoră, fie îi uită, fie îi înşeală Dar nu pot trece cu vederea conţinutul acestui oportunism, simpatic numai atunci cînd ceea ce vor masele nu e împotriva adevărului şi a simţului uman Căci, dacă opiniile alegătorilor sînt sinistre, atunci oportunismul politicianului încetează să mai confirme democraţia, avînd urmările teribile pe care iresponsabilitatea masei şi lipsa de caracter a celui care, în mod oportunist, se pune în fruntea ei le poate, în mod previzibil, avea Căci, în acest din urmă caz, oportunismul combină în chip nefast lipsa de caracter a politicianului cu lipsa de adevăr a opiniei publice Iar situaţia rezultată nu numai că încetează să mai confirme democraţia, ci o şi invalidează - potrivit principiului că abia atunci cînd adevărul e în defect pentru mulţi, lipsa de caracter a cîtorva poate nărui o întreagă societate Votul negativ Noi toţi învăţăm practicile democratice din mers Nici unul dintre noi nu a fost şcolarizat în vederea democraţiei, iar de luat licenţe ori doctorate în această materie nu s-a putut învrednici încă nimeni, în mod practic Dintr-un motiv simplu: spre deosebire de ideologiile care încearcă să i se substituie, democraţia nu este un oi toţi învăţăm practicile democratice din mers Nici unul dintre noi nu a fost şcolarizat în vederea democraţiei, iar de luat licenţe ori doctorate în această materie nu s-a putut învrednici încă nimeni, în mod practic Dintr-un motiv simplu: spre deosebire de ideologiile care încearcă să i se substituie, democraţia nu este un "-ism" (nu este, adică, un - democratism), ceea ce înseamnă că nu există un "curs scurt de democraţie", care să poată fi predat în chip de doctrină salvatoare, la cursurile de educaţie civică Democraţia este o practică, nu o ideologie Aşa că tot ceea ce învăţăm, trebuie să învăţăm pe pielea noastră Fireşte, există şi ghizi - în acest proces de învăţare prin try and error: specialiştii în teorie politică Ei ne-au învăţat, de pildă, că în România votul este în principal negativ Altfel spus, în loc să votezi un candidat pentru calităţile lui, îl votezi din cauza defectelor adversarului său Potrivit acestei teorii, cîştigătorii procesului electoral, la noi, nu ar fi decît efectul întîmplător al antipatiilor şi nu rezultatul deliberat al simpatiilor În fond, susţine acest punct de vedere, electoratul nu obţine ceea ce vrea în primă instanţă, ci ceea ce ar detesta mai puţin, în a doua În acest mod, democraţia românească s-ar fi instalat într-un cerc vicios al insatisfacţiei politice În primul plan al vieţii noastre politice s-ar afla mereu numai oamenii pe care nu i-a dorit nimeni în special şi care au ajuns acolo unde au ajuns numai şi numai din cauza lipsei de consens în jurul celor pe care unii dintre noi i-ar fi dorit în primul rînd Ideea este că dacă figurile politice dorite în primul rînd ar fi întrunit consensul societăţii, atunci nu ar mai fi trebuit să ne mulţumim cu opţiunile second hand - opţiuni care îi mulţumesc pe toţi faute de mieux şi pe nimeni cu adevărat Două sînt presupoziţiile acestei teorii: prima este că votul negativ e rău, iar cel pozitiv este, cumva, "mai democratic"; a doua este că în ţările de veche şi consolidată democraţie (iată ce clişeu frumos! am ajuns, de dragul consensului democratic, să-l folosim ca pe o formulă rituală), votul negativ este rar, iar votul pozitiv dă regula În ce mă priveşte, eu cred că amîndouă aceste presupoziţii sînt, dacă nu direct false, atunci cel puţin discutabile Dacă ne amintim scrutinul prezidenţial francez din 2002, el a copiat situaţia românească din 2000, cînd Ion Iliescu a reuşit să se prezinte pe sine ca unicul campion al democraţiei, în înfruntarea cu un candidat brutal, iresponsabil şi extremist, luînd astfel şi voturile celor care, altminteri, nu l-ar fi votat nici dacă ar fi fost tîrîţi la urne cu forţa În 2000, Ion Iliescu a fost votat de dragul democraţiei şi de cei care, din '90 încoace, îl condamnă constant pentru că o ucide La fel s-a întîmplat cu plebiscitarea lui Jacques Chirac, la prezidenţialele în care toată stînga franceză s-a trezit că are de optat între un om de dreapta, pe care în mod normal nu l-ar fi votat nici moartă, şi un politician a cărui venire la putere ar fi stîrnit, credea ea, război civil Votul a fost curat negativ - adică intenţionat negativ şi negativ în cunoştinţă de cauză Iar rezultatele sale au fost pozitive În recentul vot prezidenţial din Statele Unite, America de dreapta a votat Bush jr nu neapărat pentru că se regăseşte în el, ci pentru că îi este imposibil să se identifice cu agenda nu neapărat "progresistă" a contracandidatului acestuia Aşa cum perspicace constata Sever Voinescu, Kerry a fost înfrînt de agenda susţinătorilor săi, care s-a dovedit a fi mult mai impopulară în America pînă acum tăcută decît lăsa să se creadă cvasi-monopolul pe care "progresiştii" îl au asupra presei şi industriei filmului (vestea că Hollywood-ul s-a gîndit să reacţioneze la realegerea lui Bush printr-o campanie de filme, în care să glorifice figuri de comunişti sud-americani, m-a umplut de extaz - iată, mi-am spus, încă un capitol din vastul tratat despre prostia modernă, care, în absenţa unui Flaubert, rămîne încă a fi scris, măcar pentru a face din nemuritorul Bouvard et Pécuchet o operă şi fizic deschisă) Votul a fost, prin urmare, negativ - şi aşa cred că funcţionează de fapt democraţia în societăţile fundamental pluraliste, adică în societăţile în care probabilitatea formării unui consens stabil în favoarea unui om politic este practic nulă Impresia mea este că votul majoritar pozitiv este propriu mai degrabă democraţiilor sfîşiate sau pe cale de a se autolichida, decît democraţiilor consolidate, în care consolidarea democratică se manifestă sub forma imposibilităţii de a menţine majorităţi zdrobitoare în jurul vreunei figuri politice (fie ea, pentru un timp, şi dominantă) Prin urmare, este în opinia mea greşit să se creadă că votul negativ ar fi o expresie a înapoierii democratice şi a imaturităţii electoratului Este, mai degrabă, o expresie a faptului că judecata politică este una relativă şi nu una absolută Dacă ar fi absolută, ar prevala votul pozitiv, întrucît adevărul opţiunii corecte ar fi, aşa-zicînd, manifest Fiind însă controversată şi supusă agregării unor criterii adesea contradictorii, opţiunea politică nu poate fi decît relativă, iar votul prin care se tranşează diferendele se dovedeşte a nu fi putea fi decît negativ Se optează pentru răul cu care omul simte că poate coabita, în vederea înlăturării celui care îi apare ca fiind intolerabil Din acest motiv, deosebirea esenţială între o democraţie consolidată şi una în curs de formare nu mi se pare a sta la nivelul mecanismelor de formare a opţiunii politice, ci ar fi de găsit mai degrabă în zona încrederii faţă de instituţiile care asigură funcţionarea procesului democratic România diferă de Franţa sau Statele Unite nu prin imaturitatea electoratului, ci prin imaturitatea instituţiilor Iar votul negativ e expresia pozitivă a unui ireductibil pluralism de opinie Despre instituţiile-valet Un desen al lui Ion Barbu din ziarul Ziua de luni, 22 noiembrie, arată un bărbat cu chiloţii în vine, luat pe sus de doi poliţişti, care exclamă: "Da' pe violatorul de Constituţie de ce nu-l ridicaţi?" Violatorul de Constituţie este Ion Iliescu În Constituţia României din 2003 se spune că preşedintele republicii nu poate fi, pe durata mandatului, membru al vreunui partid politic (art 84, al 1) Dacă nu poate fi membru al unui partid politic înseamnă că nu are voie să se amestece în politica de partid; iar dacă nu are voie să se amestece înseamnă că nu poate face campanie electorală în favoarea vreunui partid Propoziţia "nu poate fi membru al vreunui partid politic pe durata mandatului de preşedinte" nu este logic compatibilă cu propoziţia "pe durata mandatului, preşedintele are dreptul să participe activ la campania electorală a unui partid politic" Este contradictoriu să afirmi că un preşedinte nu trebuie să fie membru al vreunui partid politic şi să susţii, în acelaşi timp, că acesta poate face campanie electorală în favoarea lui Prima afirmaţie este din Constituţie, a doua este din preşedintele Iliescu În logica elementară, preşedintele Iliescu contrazice în chip flagrant Constituţia Potrivit articolului 80, aliniatul 2, preşedintele republicii este chemat să vegheze la respectarea Constituţiei Potrivit agendei sale politice, Ion Iliescu, ca preşedinte, se simte îndreptăţit să o încalce De aici rezultă următoarea situaţie logică Fie Constituţia nu spune ceea ce pare a spune, iar Ion Iliescu vede mai clar, mai limpede şi mai logic decît toţi cei care îl acuză că încalcă legea fundamentală a ţării Fie Constituţia spune exact ce pare a spune, şi anume că preşedintele republicii nu poate face campanie electorală în favoarea unui partid politic, dar atunci Ion Iliescu se face vinovat de încălcarea ei deliberată, iar instituţiile statului ar trebui să ia măsuri împotriva acestei stări de fapt Ei bine, instituţiile statului au luat măsuri: s-au pronunţat în favoarea lui Ion Iliescu şi împotriva opiniei exprimate de presă Curtea Constituţională a emis un soi de interpretare lămuritoare la Constituţia României, prin care statuează faptul că, deşi preşedintele nu poate fi membru al vreunui partid politic, el poate totuşi face campanie electorală în favoarea unuia Altfel spus, Curtea Constituţională a admis încălcarea Constituţiei sub pretextul respectării Legii electorale - un caz tipic de violare a unui principiu invocînd respectarea unei chichiţe Bunul-simţ s-a aflat violat; legea, terfelită; arbitrarul voinţei unui singur om, satisfăcut; iar separarea puterilor în stat, invalidată În toată această dispută, dilema noastră nu este de tipul "Cine are dreptate?" - întrucît e limpede că atunci cînd logica îţi dă dreptate, bunul-simţ nu te poate contrazice, iar justiţia nu te poate infirma Pe de altă parte, nu avem de-a face cu o dilemă de tip logic decît numai în argumentare, căci, în fond, problema creată de decizia lui Ion Iliescu de a nesocoti Constituţia este de natură instituţională Întrebarea nu este atît "cine are dreptate?", cît "cine trebuie să reacţioneze la călcările de lege venite din partea unor persoane care, potrivit funcţiilor pe care le ocupă, ar trebui să le împiedice şi condamne?" Problema societăţii româneşti nu este de ce un tip oarecare, pe nume Ion Iliescu şi care se întîmplă să fie preşedintele României, încalcă legea, ci de ce această încălcare nu este sancţionată de instituţiile statului Răspunsul e simplu: pentru că aceste instituţii nu sînt independente şi autonome; sînt, prin oamenii care le conduc şi prin cultura instituţională care le animă, vasale Sînt instituţii-servitor, instituţii-valet Din acest motiv, problema oricărei schimbări a echipei care conduce România nu este atît componenţa echipei, cît capacitatea acesteia de a schimba datele instituţionale ale exercitării puterii Că Iliescu este rău şi că a fost o calamitate pentru ţara noastră ştiam de mult: după a treia mineriadă numai struţii au mai avut iluzii Problema este că dispozitivul de putere pe care l-a creat este rău, vicios şi menit să-i reproducă relele şi după ce el, ca individ, va fi părăsit deja demult puterea Aici este miezul problemei ridicate de faptul că preşedintele republicii poate încălca legea fundamentală a ţării cu acordul Curţii Constituţionale Dacă nu se schimbă dispozitivul instituţional prin care se exercită puterea în România, atunci, indiferent cine va cîştiga alegerile, lucrurile nu se vor putea schimba decît în rău - sub brand-ul Ion IliescuŞ De unde stau, văd un uriaş panou electoral Pe el se află Ion Iliescu, între un Geoană măgulit de asocierea cu aşa om mare şi un Năstase satisfăcut de ce-l aşteaptă, ca succesor al omului mare Acest panou electoral nu este numai o încălcare a Constituţiei: este o hieroglifă completă a puterii vicioase pe care Ion Iliescu şi oamenii lui au creat-o în România Şi care va supravieţui atîta timp cît dispozitivul de putere creat de Ion Iliescu nu va fi dezmembrat şi schimbat din temelii Cît ne vom mai complăcea? Scriu acest articol în duminica alegerilor, seara tîrziu, în vacarmul opiniilor care ţîşnesc şuvoi dinspre toate televiziunile şi FM-uri Adrian Năstase tocmai a ţinut un foarte emfatic şi pompos discurs de preşedinte ales, deşi el va şti dacă e preşedinte sau nu abia peste două săptămîni Cu toate acestea, emisarii săi politici, pe la toate televiziunile, fie că sînt membri de partid ori sînt deghizaţi în jurnalişti independenţi, îi fac conştiincioşi politica, dînd ca sigură victoria sa - ceea ce e un mod de a sugera că la Adrian Năstase nu există alternativă Ceea ce e fals Analiştii însă drapează rezultatele înregistrate la ieşirea de la urne într-o cacofonie din care, pentru că nu se prea pricepe mare lucru, fiecare reţine ce vrea şi înţelege ceea ce deja ştie Cînd raţiunea e sufocată de încîlceala raţionamentelor, cea care iese triumfătoare la iveală e propaganda - adică spălarea pe creier Vorbirea proastă, gramatica siluită, gîndirea pe sponci, sofismele strigătoare la cer, distorsionarea aiuritoare a faptelor, ignorarea argumentelor - toate acestea au ajuns deja de mult timp să facă legea dezbaterilor noastre publice Ca de obicei, esenţialul nu reuşeşte să-şi găsească un loc pe ecranul televiziunilor De ce? De ce oare nimeni nu strigă că împăratul e gol? Probabil pentru că toţi se lăfăiesc în speranţa că împăratul va sfîrşi prin a-i remarca Or, singurul lucru care merită încontinuu proclamat este tocmai acela că împăratul e gol şi că goliciunea lui nu le-a devenit încă, cetăţenilor care nu mai vor să fie supuşi, intolerabilă Din punctul meu de vedere, esenţialul e că PSD nu este un partid normal şi că, din acest motiv, nu putem vorbi despre el făcînd abstracţie de acest lucru Esenţialul mi se pare a fi acela că e imoral să facem consideraţii despre politica PSD - aşa cum analiştii noştri au citit prin cărţile de politologie că se fac astfel de analize - prefăcîndu-ne că felul în care îşi exercită puterea acest partid este normal şi nu diferă de al altor partide democratice, de aiurea Diferă, şi anume în mod radical Ceea ce trebuie încontinuu repetat este că felul în care PSD îşi exercită puterea reprezintă o calamitate pentru viitorul fiecărui cetăţean din această ţară, iar transformarea tuturor instituţiilor-cheie ale statului în instituţii-valet, la dispoziţia activului de partid, ne aruncă într-un tip de maladie instituţională de care nu ne poate lecui nici Uniunea Europeană, nici legislaţia comunitară Este o nenorocire că Ion Iliescu a putut ca preşedinte al republicii să calce în picioare Constituţia; că a găsit un sprijin laş, neruşinat şi sofist la Curtea Constituţională, care a aprobat încălcarea Constituţiei, motivînd-o prin respectarea Legii electorale; că presa a consemnat aberaţia, dar nu a făcut din această monstruozitate un caz naţional; că Ion Iliescu, în pofida bunului-simţ şi a raţiunii celei mai elementare, a continuat să facă o neruşinată campanie electorală Partidului pe listele căruia candidează ca "independent" (ce minciună! - candidează precum membrul cel mai fidel); este o nenorocire că cetăţenii acestei ţări nu au vomitat de indignare la vederea prostituţiei la care preşedintele lor s-a dedat în campania electorală, în setea lui nemăsurată de putere, poziţii, posturi, influenţă ş a m d Şi pentru că societatea a tăcut, presa s-a complăcut, iar instituţiile au aprobat, noi toţi vom avea de suferit în viitor de arbitrarul care face deja tradiţie din punerea statului la dispoziţia locatarilor aleşi Este o nenorocire că societatea românească nu se cutremură de silă şi indignare cînd Guvernul face şi desface cu ajutorul ordonanţelor de urgenţă tot ce mişcă-n ţara asta, de la o zi la alta, în funcţie de interesele cel mai cinic afirmate şi mai neruşinat susţinute Are clientela Guvernului interese la RAFO? RAFO este iertată de datorii Exemplele sînt legiune Plătim toţi, se îmbogăţesc aleşii Are Guvernul nevoie de ProTV? Guvernul iartă datoriile ProTV Plătim toţi, se îmbogăţesc datornicii, profită de spălarea noastră pe creier creditorii Are nevoie PSD de neutralizarea Antenei 1? Face PSD alianţă cu PUR, moment din care patronul jurnaliştilor de la Antena 1 schimbă foaia, iar conştiinţa jurnaliştilor de acolo o schimbă şi ea, tot de la o zi la alta E o nenorocire că ştirile marilor televiziuni pot fi deduse din datoriile la buget ale patronilor lor E o nenorocire pentru viitorul nostru că mult prea mulţi fac jocul puterii şi mult prea puţini mai vor să strige, să reclame, să se indigneze E o nenorocire că noi toţi chibiţăm luptele politice, precum plebea romană încăierările cu gladiatori, ignorînd prosteşte că nu rezultatul viitoarei lupte între, să zicem, Năstase şi Iliescu ne va schimba vieţile, ci faptul că oricare dintre ei va cîştiga controlul asupra partidului după aceste alegeri, va înţelege să profite în acelaşi fel de toate viciile sistemului care pe noi ne sărăceşte şi împuţinează, iar pe ei îi îmbogăţeşte şi fortifică E o nenorocire că ne complăcem în logica statului de partid, acceptînd mici şi meschine mituiri electorale, date şi acestea tot sub forma unor abuzuri de urgenţă, cu bani scoşi pe ascuns tot din buzunarul vecinului - cînd din al lui pentru tine, cînd din al tău pentru el E o nenorocire că în ţara noastră numărul celor care spun mereu DA este covîrşitor mai mare decît numărul celor care ştiu să spună, uneori, şi NU În rest, pentru că nu învăţăm din porcăriile cu care ne complăcem, este ca în scrisoarea trimisă de Caragiale lui Missir la 3 aprilie 1907: "Începem o altă istorie mai puţin veselă decît cea de pînă ieri: rîsul şi gluma nu ne vor mai putea sluji de mîngîiere ca altădată faţă cu cele ce se vor petrece în lumea noastră românească Copiii noştri vor avea poate de ce să plîngă - noi am rîs destul " Greaţa Dintre Româniile sociologic decupabile, trei fac legea votului: România care se uită la televizor, cea care citeşte presa scrisă şi cea care, căpătîndu-şi informaţiile de la om la om, se află inevitabil la remorca opiniilor îmbrăţişate de oamenii tari ai locului Apropierea de adevăr este un proces care poate avea loc numai prin intermediul reflecţiei: gîndeşti, ai oarecari şanse de a cădea peste un adevăr; nu gîndeşti, le ratezi inevitabil pe toate Asta înseamnă că dintre cele trei Românii - naţiunea distrată (şi stresată) de televiziune, naţiunea informată (şi deformată) de presă şi naţiunea construită (şi deconstruită) de potentaţii locali -, şansele cele mai mari de a se apropia de adevăr le are România care citeşte presa, iar cele mai mici le are România care, necitind şi neuitîndu-se la nimic, se află de bunăvoie, din interes sau din ignoranţă, la cheremul potentaţilor locali Problema votului este, prin urmare, capacitatea votantului de a putea formula o judecată independentă Cu cît gîndirea este mai dezvoltată, cu atît votul este mai puţin dependent de minciuna propagată în chip interesat, de neadevărurile profesate în chip neintenţionat ori de prostia răspîndită în chip dezinteresat Politicienii se ocupă de minciuna propagată în chip interesat; mediului cultural îi cad în sarcină neadevărurile profesate în chip neintenţionat; iar nouă tuturor ne revine prostia pe care o răspîndim cu ştiinţă ori fără ştiinţă Gîndirea independentă este atît de rară nu numai din cauza înclinaţiei noastre naturale de a fi proşti, ci şi din pricina injoncţiunilor vicioase ale lumii politicii, făcute irezistibile prin îmbinarea lor cu divertismentul propagat obsesiv de mijloacele noastre de informare în masă Prin cultura divertismentului, noi absorbim fără să ştim atît relaxarea mentală, care ne zăpăceşte discernămîntul, cît şi informaţiile care ni-l deturnează Ambalate în divertisment, toate insanităţile au aerul de a fi nu doar amuzante, ci şi inofensive - ceea ce e fals Castrarea prin televiziuni, de aceea, a fost mai uşor de făcut decît emascularea prin presa scrisă Televiziunile s-au identificat perfect cu această cultură a trăncănelii, în care totul se resoarbe relativist: binele asemeni cu răul, vulgarul deopotrivă cu decenţa, urîtul mereu în locul frumosului - totul sub semnul adulării populiste a culturii de masă Această cultură a confuziei, a vulgarităţii şi a narcozei va cîştiga întotdeauna alegerile în favoarea celor mai răi Însă, dincolo de aceste trăsături generale, marea lovitură electorală a PSD-ului a fost aducerea vocii purtătorilor săi de cuvînt în gura celor ce sînt invitaţi la televiziuni în calitate de analişti politici Anul acesta, cauza lui Adrian Năstase a fost pledată cel mai eficace de doi independenţi: Emil Hurezeanu şi Cristian Tudor Popescu Primul a susţinut că decizia BEC de a închide alegerile trebuie respectată, chiar dacă au existat fraude, cu argumentul că altminteri violăm statul de drept Cum ar veni, cine are autoritatea trebuie să aibă şi dreptatea; iar dacă adevărul contrazice autoritatea, atunci statul de drept poate fi salvat numai dînd dreptate autorităţii împotriva adevărului Asemenea sofism nu merită să fie nici măcar combătut, întrucît e la mintea cocoşului că statul de drept nu reprezintă altceva decît situaţia de fapt a adevărului (exprimat prin instituţii) împotriva minciunii (exprimată prin încălcarea legalităţii) Cristian Tudor Popescu a susţinut că mai rea decît însăşi fraudarea este proclamarea ei publică, cu argumentul că, dacă spunem adevărul, ne facem de rîs; dacă ne facem de rîs, ne rîde lumea; dacă ne rîde lumea, suferă onoarea ţărişoarei; etc Contraargumentul la această poziţie a fost lapidar formulat de Montesquieu, astfel: "Să fii drept în toate, chiar şi în privinţa patriei tale Tot cetăţeanul e dator să moară pentru patria lui, nimeni nu-i silit să mintă de dragul ei" Orice motive ar fi avut cei doi să-şi înjosească inteligenţa, poziţia pe care au susţinut-o a fost obiectiv în favoarea fraudei şi împotriva aflării adevărului Că PSD a fost cîştigătorul acestor manevre e secundar: adevăratul învingător a fost frauda Or, cînd a trebuit ca 4 000 de procese-verbale să fie modificate cu ordin de la BEC (20% din numărul circumscripţiilor electorale); cînd regula jocului electoral a fost fixată în Comisia specială, de oameni precum Hrebenciuc, cu intenţia declarată ca listele speciale şi votul multiplu să fie posibile; cînd judecătorii de la BEC au fost numiţi de Putere după criteriul indignităţii lor profesionale (Gherguţ e ilustrarea perfectă), astfel încît autoritatea supremă a alegerilor să fie nu doar preş sub picioarele Puterii, ci să şi aibă curajul să mintă, îndrăzneala să se răstească, neruşinarea să ameninţe, sfruntarea de a susţine, pînă în pînzele albe, că adevărul e minciună şi că minciuna e adevăr - ei bine, atunci soluţia la problemele României nu mai poate fi nici o himerică protejare a statului de drept, care nu există, nici o ulcerată vigilenţă faţă de imaginea externă a ţării, care nu ar trebui să mai poată fi vreodată invocată în România, pentru protecţia conducătorilor şi împotriva cetăţenilor ei, ci, în mod cît se poate de simplu, recunoaşterea adevărului; sancţionarea celor care îl ascund; denunţarea celor care prezintă minciuna drept adevăr Dar, pentru asta, mă tem că vom avea nevoie nu numai de o nouă clasă politică, ci şi de o nouă generaţie de jurnalişti - cea de azi s-a dovedit prea ocupată să se uite admirativ în oglindă pentru a mai putea fi şi sensibilă la adevăr 2004 - bilanţ de an Anul 2004 se încheie în nota care i-a fost caracteristică: ce a adus cu o mînă, a luat cu cealaltă Politic, am avut nişte alegeri locale încheiate în favoarea Opoziţiei, dar finalizate - prin presiuni şi intrigi de culise - în favoarea Puterii Deşi la număr de consilieri judeţeni a cîştigat Opoziţia, la posturi de conducere au cîştigat tot oamenii Puterii La fel pare a se întîmpla acum, în urma alegerilor parlamentare şi prezidenţiale Deşi şeful statului este al Opoziţiei, conducerea parlamentului este a Puterii Cu un Guvern format de PSD şi un Parlament ţinut în şah administrativ de oamenii lui Năstase şi Văcăroiu, Băsescu tinde să fie la fel de neputincios în postura de preşedinte al României, pe cît era de neputincios ca primar general al Capitalei, cu un Consiliu Local ostil şi decis să-l împiedice să-şi îndeplinească mandatul Regula pare a fi următoarea: ceea ce electoratul acordă prin vot, puternicii zilei reuşesc să deturneze prin manevrele culiselor Cîştigător: politicianul puternic; perdant: electoratul Din punct de vedere instituţional, evenimentul decisiv al anului a fost decizia preşedintelui Iliescu de a încălca în mod deschis Constituţia Nu pe furiş, ci pe faţă Nu era la prima lui încălcare Ultima oară o făcuse în 2000, atunci cînd a candidat pentru a treia oară la postul de preşedinte al României Dacă facem socoteala, vom descoperi că Ion Iliescu a ocupat poziţia de şef al statului de patru ori, pînă în 2004: prima oară ca şef al CFSN şi preşedinte al CPUN, din decembrie 1989 pînă la 20 mai 1990; la 20 mai 1990 a devenit pentru prima oară preşedinte ales al României, fiind astfel, pînă la alegerile din 1992, pentru a doua oară şef al statului; a devenit a treia oară şef al statului şi pentru a doua oară preşedinte ales al României la alegerile din 1992, pînă în 1996, cînd a pierdut pentru prima oară alegerile; în fine, a devenit pentru a patra oară şef al statului şi pentru a treia oară preşedinte ales al României la alegerile din 2000, pe care le-a cîştigat detaşat Din cincisprezece ani de viaţă postcomunistă, Ion Iliescu a fost şef al statului unsprezece Cum Constituţia permite numai două mandate de patru ani, e limpede că Ion Iliescu a fost timp trei ani un şef de stat neconstituţional Ca atare, cînd în 2004 a hotărît să participe la campania electorală a PSD-ului, Ion Iliescu avea deja în spate ani buni de călcare în picioare a Constituţiei Cu experienţa lui de culise şi cu capacitatea sa de a impune tuturor instituţiilor statului propriile sale decizii, nu e de mirare că Justiţia a legalizat toate ilegalităţile comise de el în cei unsprezece ani cît a condus, cu o mînă bîţîită, dar fermă, România Ca atare, bilanţul Justiţiei pe anul 2004 a fost la fel de prost ca în 2003 şi ca în 2002 şi ca în 2001 ş a m d Problema Justiţiei româneşti este incapacitatea ei de a fi independentă Este incapacitatea ei de a forma, capta şi păstra oameni de caracter Este vocaţia ei de a-i servi pe oamenii Puterii Problema Justiţiei, prin urmare, este injustiţia în care se complace Din acest motiv, evenimentul juridic cel mai dubios al anului 2004 a fost unul în care politicul s-a amestecat cu juridicul şi cu administrativul într-un chip promiscuu - e vorba de graţierea lui Miron Cozma de către preşedintele republicii şi, la cîteva ore, de dizgraţierea lui, prin decizia aceluiaşi preşedinte Cu această ocazie şi alte instituţii ale statului au avut prilejul să se dezonoreze: Poliţia, care l-a reţinut pe Miron Cozma fără mandat, Procuratura, care i-a acoperit pe poliţişti retrospectiv, Guvernul, care, prin instituţiile pe care le controlează, a arătat că în faţa deciziilor stăpînilor nu mai există nici lege, nici reţinere, nici decenţă, nici bun-simţ - ci doar servilism Toate instituţiile menite să îl apere pe cetăţean de abuzul autorităţilor s-au întrecut în a fi pe placul autorităţilor, în abuzul cetăţenilor Ceea ce sugerează o altă concluzie, solidară cu cele trase mai înainte: aceea că, deşi instituţiile noastre sînt făcute pentru cetăţeni, ele funcţionează fie împotriva acestora, fie în dispreţul lor: adică în favoarea puternicilor zilei - în România de azi, adevăraţi stăpîni ai legii; ai dreptului de a o interpreta, de a uza de ea şi de a abuza de alţii prin ea Pe scurt, bilanţul anului 2004 este că funcţionarea instituţiilor depinde nu de lege, ci de cel care le pune în funcţiune Legea vorbeşte numai cînd e în interesul Puterii să vorbească, iar atunci ia vocea celui care abuzează de ea Aceasta este esenţa corupţiei Din acest motiv persoanele sînt mai importante decît legile, iar voinţa populară, cînd nu e greşită, poate fi oricînd transformată în contrariul ei, fie prin sforării, fie prin nesocotirea legii, fie prin inventarea unei legi noi, care să permită încălcarea alteia, cu aparenţe legale Fireşte, în aprobarea Curţii Constituţionale Ce a adus cu o mînă, anul 2004 a luat cu cealaltă Căci atîta timp cît nu construim împotriva corupţiei legilor, construim pe nisipuri mişcătoare Anul 2004 ca sursă de emoţii Dacă mă gîndesc la anul 2004 ca la o sursă de emoţii, trei rezistă, cred, dizolvării lor treptate în corpul putativ al trecutului: emoţia provocată de rezultatul alegerilor, locale şi generale, deopotrivă; cea produsă de aflarea modului în care discută capii PSD despre ţară, oameni şi lume în Delegaţia lor Permanentă; în fine, emoţia prilejuită de conflictul din presă care a opus patronatul occidental unora dintre cei mai vii şi combativi jurnalişti de la ziarele România liberă şi Evenimentul zilei Prima emoţie a fost jubilatorie; ultimele două, tenebroase Am să încep cu acestea din urmă, pentru că, spre deosebire de promisiunile fericite, cele întunecate durează mai mult de trei zile Împreună cu mulţi idealişti, am crezut că soluţia la independenţa presei este privatizarea ei Raţionamentul era următorul: la noi interesele politice sînt purtate de stat; statul este corupt ideologic de puterea celor care îl încalecă; ca urmare, marile manipulări se fac prin intermediul instituţiilor controlate de stat, care, pentru că sînt de stat, se află în chip discreţionar la cheremul puternicilor zilei "Ieşi de sub stat, ieşi de sub tutelă" - cam acesta era argumentul celor care, ca mine, credeau că privatizarea este garanţia independenţei presei M-am înşelat Aveam dreptate să cred că eliminarea monopolului de stat este esenţială Greşeam însă cînd îmi imaginam că privatizarea elimină tutela Capitalul privat substituie intereselor puterii pe cele ale grupului de privatizare Aceste interese nu sînt inocente: ele rămîn interese, chiar şi atunci cînd încetează să mai fie ale statului, rămînînd ale unor persoane strict private Pe de altă parte, se poate întîmpla ca interesul economic al capitalistului care investeşte în mass-media să fie cel mai bine servit, privat vorbind, de aservirea politicii redacţionale a organelor sale de presă faţă de partidul care a reuşit să încalece în modul cel mai eficient statul Astfel încît, bine deghizat în interes economic privat, interesul politic al partidului de care fugeam revine în forţă, cu aparenta legitimitate a capitalismului Acest sofism, de care m-am lăsat dus, trebuie denunţat Independenţa presei este o ecuaţie mai complexă decît privatizarea A doua emoţie negativă a anului 2004 a fost pricinuită de dezvăluirea tonului cu care discută capii şi activiştii PSD treburile publice Revelaţia a fost prilejuită de publicarea stenogramelor de la şedinţele Delegaţiei Permanente a PSD Oricine şi-a dat osteneala să citească pe Internet textul acestor stenograme nu a putut să nu fie uluit de cinismul, de brutalitatea şi de lipsa aproape infracţională de scrupule pe care capii PSD le vădesc faţă de oameni, legi şi ţară - atunci cînd pun la cale trebile guvernării În gura acestora, treburile publice au devenit teatru al intereselor lor private; alocarea fondurilor publice, prilej de astuţioase inginerii financiare; deciziile justiţiei, reglare de conturi; administrarea ţării, culise de mare familie mafiotă Totul, în aceste stenograme, pute: poziţia faţă de presă; atitudinea faţă de justiţie; tratamentul administraţiei publice; instrumentarea dosarelor compromiţătoare; - iar lista poate oricît continua Cu aceste stenograme toţi cetăţenii acestei ţări au avut posibilitatea să vadă în ce termeni gîndesc despre ei şi despre interesul public oamenii care conduc cel mai important şi mai popular partid politic din ţară Iar ceea ce au putut vedea este înspăimîntător În fine, anul 2004 ne-a dăruit şi o emoţie pozitivă: alegerile Nu mă refer la rezultatul lor material, la faptul că cineva anume a cîştigat alegerile, ci la rezultatul lor formal Ultimele alegeri ne-au reamintit cu exuberanţă că votul are forţă şi că poate dinamita cu eleganţă cele mai înţepenite structuri, ridicate de mahări anume pentru a rămîne, în dispreţul tuturor criticilor şi cu aerul că ne fac un bine chiar şi atunci cînd ne administrează pe faţă răul Forţa de dislocare a celor înţepeniţi în fotolii, pe care ultimele alegeri au demonstrat-o, ne-a arătat că democraţia nu este cenuşie - cum cu un regret stoic-optimist ne avertiza Adam Michnik - ci discret-multicoloră şi pozitiv-imprevizibilă - iar acest fapt e unul dintre cele mai minunate lucruri care ni s-au întîmplat în ultimii ani Regimul Iliescu, la răscruce Orice putere e definită prin două însuşiri: prin stilul adresării şi prin stilul exercitării În această privinţă, nimeni nu poate mistifica: felul în care te adresezi, cînd ai putere, şi felul în care o exerciţi, cînd vrei să o impui, te caracterizează complet Eşti aşa cum îţi trăieşti puterea, atunci cînd o poţi administra după plac Uitaţi-vă la politicieni: fiecare seamănă cu felul în care e puternic Iliescu, ca om, este integral exprimat de felul în care Iliescu, ca politician, îşi exercită puterea Natura profundă a lui Adrian Năstase este perfect exprimată de stilul său de adresare, cînd îşi exersează public puterea: glumiţele sale; brutalităţile sale; derapajele logice; vorbirea nisipoasă, fără conţinut - toate acestea îl definesc aşa cum felul său de a se îmbrăca ori tablourile pe care şi le alege nu reuşesc să o facă, pînă la capăt În concluzie: felul în care vorbim cînd sîntem puternici şi modul în care le impunem altora puterea noastră ne caracterizează cel mai bine; mai mult: caracterizează deplin conţinutul veritabil al puterii de care dispunem - iar acest din urmă lucru nu poate fi ascuns Putem minţi în privinţa intenţiilor noastre; dar nu putem minţi în privinţa felului în care le trăim - atît ascunderea, cît şi darea în vileag Pentru că nimic nu exprimă mai profund natura ascunsă a unui om decît ceea ce îl ridică public deasupra semenilor săi, felul în care vorbim şi administrăm puterea ne demască Toţi oamenii puternici îşi dau arama pe faţă Într-un fel, orice administraţie publică, etalată prin măruntaiele ei bine analizate, la rece judecate şi fără milă scoase la iveală, îşi poartă cu sine şi autodemascarea, şi judecata - dar nu şi penitenţa (aceasta căzînd în sarcina justiţiei) Noi am trăit sub echipa Iliescu atît de intens, de mult timp şi de intim (violenţa fiind "intimitatea" politică supremă), încît îi cunoaştem oamenii cu asupra de măsură: Cozmâncă, Hrebenciuc, Năstase, Văcăroiu nu mai sînt, în ochii noştri, simple personaje publice; sînt ilustrări exemplare ale unui anumit tip de putere Unul pe care, în ce mă priveşte, îl detest Marea nădejde asociată cu venirea la putere a lui Emil Constantinescu, în 1996, era tocmai aceasta: schimbarea tipului de putere Iar ceea ce nu i se poate ierta lui Emil Constantinescu, de oameni ca mine, este felul în care s-a pliat la puterea creată de Ion Iliescu, ajungînd, e drept, să fie mai bun decît Ion Iliescu - fără violenţele, gafele, imbecilităţile ori fixaţiile ideologice ale acestuia -, dar unul în rînd cu el: cum a spus memorabil Mircea Mihăieş - Emil Constantinescu a fost cel mai bun preşedinte al regimului Iliescu Prin plecarea lui Ion Iliescu din posibilitatea legală de a ne mai conduce, dispozitivul de putere al regimului pe care l-a creat după chipul şi asemănarea sa este pus, pentru a doua oară, în pericol Prima oară s-a salvat cu concursul slăbiciunilor lui Constantinescu Acum, cel de care depinde supravieţuirea ori dispariţia regimului Iliescu este Traian Băsescu Ce va face noul preşedinte ales? În formularea unui răspuns, cred că putem aplica criteriul stilului puterii, de care am vorbit mai înainte Acela că puterea unui om este bine exprimată de felul în care omul puternic vorbeşte: despre ea, despre el, despre semenii săi, despre ce face, ce are de gînd să facă, ce nu poate să facă, de ce nu poate să facă - ş a m d ; că mai este caracterizată de felul în care e exercitată; şi că nimeni nu-şi poate înşela semenii în privinţa felului în care le impune puterea proprie ori în privinţa felului în care le vorbeşte Îi poate înşela cu promisiuni; cu omisiuni; cu mistificări; cu minciuni - pe scurt, îi poate înşela falsificînd conţinuturi Dar nu-i poate înşela cu formele - cu felul în care vorbeşte, cu felul în care e puternic Poate înşela spunînd vrute şi nevrute; dar nu poate minţi decît spunînd - iar felul în care spune scapă complet controlului politicianist Ei bine, cum trece Traian Băsescu acest test? Aş spune, admirabil Deja noul preşedinte a contrariat scena publică prin felul său direct, nonconformist de adresare Deşi vine din regimul Iliescu, Traian Băsescu nu are deloc stilul acestuia Are toate datele psihologice pentru a disloca structurile de putere ale regimului Iliescu Dar nişte structuri de putere nu se dislocă numai voind, ci şi ştiind cum să o faci Aici, Traian Băsescu rămîne singur cu competenţele lui Iar noi, cu speranţele noastre Viitorul e deschis Voluntarismul prezidenţial şi constituţionalismul O îngrijorare s-a răspîndit prin mediile jurnalistice, bine chibiţată de pe margine de activiştii PSD, rămaşi mofluzi în Parlament, după pierderea instrumentului puterii: aceea că preşedintele Băsescu e cezaric, că e bonapartist, că violează Constituţia Cum toată lumea ştie, din punctul de vedere al legalităţii, preşedintele Iliescu a fost un anti-model El a făcut revoluţia, confiscînd-o; ne-a salvat de război civil, declanşîndu-l; a format cetăţeni, chemînd minerii; a ocrotit proprietatea, consfinţind naţionalizarea; şi a respectat Legea electorală, încălcînd Constituţia După astfel de lecţii de constituţionalism, te-ai fi aşteptat ca spiritul civic obişnuit cu violurile fostului preşedinte să fie amuzat de instigaţiile platonice ale celui care tocmai s-a instalat Ei bine, nu! Urechile obişnuite cu vacarmul au început să sufere la auzul îndemnului vehement; sensibilităţile deprinse cu mîrlănia nu mai pot suporta cearta; nările asfixiate de putoare, deodată se irită de împrăştierea ei - pe scurt, acolo unde preşedintele Iliescu izbea, preşedintele Băsescu admonestează Iar asta a stîrnit îngrijorare! Diferenţa de tratament merită explicaţii Două sînt imediate Prima afirmă că infracţiunea timorează, în timp ce normalitatea exacerbează În timpuri totalitare, cînd abuzul e imens, reacţia de apărare e aproape nulă În timpuri normale, cînd abuzul e relativ, reacţia de apărare e viguroasă La stimul disproporţionat de mare, reacţie disproporţionat de mică Şi reciproc: la stimul pasabil, reacţie majoră Toată diferenţa care întemeiază prima explicaţie se trage din existenţa ori inexistenţa spaţiului public Regimul totalitar interzice spaţiul public - anume absenţa lui face atît ca abuzul să poată fi imens, cît şi ca reacţia de apărare să fie aproape nulă, în ciuda abuzului imens Regimul Iliescu a fost un regim al guvernării prin conspiraţie Ca urmare, culisele au hotărît totul, spaţiul public mai nimic De îndată ce spaţiul public este repus în drepturi prin eliminarea guvernării de conspiraţie, reacţia publică devine nu doar vizibilă - devine exagerată: îşi ia revanşa pentru ce n-a făcut, îngroşînd ce face acum A doua explicaţie pentru îngrijorarea stîrnită de "cezarismul" noului preşedinte ţine de o particularitate a regimului Iliescu cu care ne-am obişnuit atît de mult, încît ne-a devenit o a doua natură Ne-am obişnuit ca Ministerul de Interne să funcţioneze obedient Cînd i se cere răstit să nu mai fie, sîntem miraţi şi interpretăm noua situaţie ca pe-o ingerinţă - cînd, în realitate, ingerinţa era înainte, cînd MI era obedient nu la îndemn, ci prin natură Cînd Băsescu îi somează pe magistraţi să nu se lase influenţaţi de elementul politic, el pare să comită o eroare logică: a) dacă e ascultat şi magistraţii refuză ingerinţa politică, atunci se poate spune că preşedintele, care e element politic, i-a influenţat politic; deci preşedintele a încălcat Constituţia; b) dacă nu e ascultat în numele principiului invocat, atunci magistraţii refuză somaţia de a fi independenţi în numele unor dependenţe politice care le-au intrat în natură Aporia e limpede: întrucît justiţia noastră prin natura ei nu este independentă de politic, aducerea ei la independenţă nu se poate face decît printr-un act politic de separare de politic, care, în sine, este tot o formă de ingerinţă în treburile ei Dar una de natură diferită: căci în timp ce prima formă de ingerinţă, cea inerţială şi invizibilă, specifică guvernării prin conspiraţie a regimului Iliescu, era menită să o perpetueze, aceasta din urmă, voluntară şi ostentativă, tipică voluntarismului practicat de preşedintele Băsescu, e menită să îi pună capăt Iar ziariştii care nu remarcă această diferenţă seamănă cu nişte oameni care se supără cînd sînt aclamaţi din tribune, pe motiv că se strigă la ei Acesta este paradoxul noului program prezidenţial: în regimurile corupte, pentru ca politicul să nu se mai poată în genere amesteca, el trebuie mai întîi să se amestece, pentru a nu se mai amesteca După epoca coabitării infracţiunii tăcute cu constituţionalismul de faţadă, steril în interpretări şi vid în practici demne de a rămîne, asistăm în fine la o primă interpretare interesantă a constituţiei: interpretarea voluntaristă a separării puterilor în stat Bisericile şi secularizarea Părintele André Scrima a murit în 19 august 2000 În decembrie 1999, Cristian Mititelu m-a rugat să fac pentru BBC o emisiune care să răspundă la întrebarea "Ce soartă va avea creştinismul în noul mileniu?" Părintele Scrima a fost unul dintre cei intervievaţi Răspunsul său, rapid formulat, a fost următorul: pentru a redeveni autentic, creştinismul se va retrage în catacombe; va redeveni un creştinism în afara statului, în afara instituţionalizării, în redescoperirea relaţiei personale de credinţă Răspunsul părintelui Scrima avea prin ce nedumeri Cum adică? - creştinismul trebuie să renunţe la achiziţiile sale istorice cele mai preţioase: la marea tradiţie instituţională a Bisericilor creştine? Nu tocmai Părintele Scrima nu ne invita să constatăm decesul creştinismului instituţional Ne soma însă să luăm act de faptul că secularizarea nu a însemnat numai procesul prin care statele moderne au expropriat posesiunile temporale ale bisericilor creştine A însemnat şi procesul prin care bisericile însele s-au lăsat confiscate, pe dinăuntru, de logica puterii temporale Altfel spus, secularizarea prin care bisericile au fost forţate să-şi cedeze posesiunile trebuie dublată de luarea în seamă a secularizării prin care bisericile s-au luptat pentru a fi identificate cu posesiunile lor Au vrut să fie statul; cînd nu s-a mai putut, au dorit să rămînă lipite de stat; au vrut să li se recunoască o putere oficială; au concurat pentru bunurile acordate de stat; s-au bătut pe fonduri publice; au acceptat să devină biserici salariate; s-au luptat pentru ca statul să le confere o legislaţie de putere Exilate, despuiate şi scoase în afara legii de statul iacobin modern, bisericile creştine au cerşit de la instituţiile lui firimiturile unui festin al puterii laice de la care au fost excluse cu şuturi în fund S-au identificat cu ceea ce le-a fost refuzat Izgonite de la masa puterii, bisericile au început să interiorizeze în special viciile de la practicarea cărora au fost excluse Viciul cel mai periculos pentru o biserică este întrebuinţarea vocaţiei ei spirituale ca mijloc în vederea atingerii unor scopuri de dominaţie materială Ceea ce spunea părintele Scrima cu retragerea în catacombe în pragul mileniului III era că puterea care a asigurat triumful creştinismului la începutul mileniului I s-a manifestat ca putere care i-a determinat degringolada, la sfîrşitul mileniului II Căci, dacă statul modern a exclus bisericile creştine de la exercitarea puterii, atunci anume setea de putere materială le-a pus în criză viitorul Bisericile sînt distruse de puterea lor temporală, deoarece puterea nu poate fi exercitată decît ca un stat, iar statul este contrarul religiei: dacă o biserică nu te poate salva decît cu mijloacele unui stat şi numai în măsura în care o poate face statul, atunci nu merită să dubleze în mod imperfect statul - sau biserica sau statul, este raţionamentul; iar modernii au tranşat pe bună dreptate în favoarea statului, care oricum se achită mai bine decît orice biserică de sarcina de a stoarce şi strînge impozite Prin urmare, sursa secularizării interne a bisericilor creştine a fost dorinţa acestora de a fi puternice după chipul şi asemănarea statelor Ceea ce, în ordine religioasă, a constituit o eroare categorială Din acest motiv, pentru a supravieţui, creştinismul trebuie să înţeleagă nu atît că vremea puterii lui a trecut, cît că puterea vremurilor asupra lui trebuie să înceteze Altfel spus, trebuie ca secularizarea internă a bisericilor creştine să fie curmată Cum? Metaforic vorbind, ne spunea părintele Scrima, revenind în catacombe Revenind, adică, la credinţa creştinilor din primele veacuri creştine, cînd, cum spunea Ioan Gură de Aur (deja în secolul al IV-lea!), altarele erau de lemn, iar preoţii de aur: spre deosebire de situaţia de acum, cînd altarele sînt din aur, iar preoţii de lemn Renaşterea bisericii e cuibărită în renunţarea radicală la visul preoţilor ei de lemn de a domina lumea prin puterea pe care o exercită statele Trebuie regăsită cealaltă putere, care nu e a dominaţiei şi în numele căreia a venit Bunavestire 